 Guddoomiye Muuse Biixi waxa uu is-dul taagay dacwadda uu xisbiga WADDANI u gudbiyey Maxkamadda sare ee ka dhanka ah kala qaadista labada doorasho, isagoo suaal geliyey awoodda uu xisbiga WADDANI u leeyahay inuu dacwad ka gudbiyo arrin hayadaha Qaranka ugu sarreeyaa si isku mid ah isugu raaceen, Goaanka labada doorasho lagu kala saaray waxa uu gaadhay golihii uu Cirro Guddoomiyaha u ahaa, isaguna waa guddoomiyihiiye dacwaddu ma waxa ay tahay Guddoomiyihii Baarlamaanka oo aqalkiisii dacweeyey, goaankana waxa gaadhay Golihii Wakiillada oo ah hayaddii ugu sarraysay ee Sharci-dejinta, cidda soo jeedisayna waa Madaxweynihii oo ah madaxii Fulinta, waxaana isku raacay laba hayadood oo dhardhaarradii Qaranka ah, waxaanay u u sii socotaa hayaddii saddexaad oo Garsoorkii ah. 